צלב

יווניים (כל הזרועות שוות בגודלן), ישר ומסובב ב-45 מעלות (סלטיר).]]
צלב הוא צורה המורכבת משני קווים המאונכים זה לזה, וחוצים זה את זה. צלב משני קווים אלכסוניים נקרא סאלטייר.

הצלב הוא אחד מהסמלים העתיקים ביותר באנושות, ומשמש בדתות רבות, המרכזית בהן היא הנצרות, שאימצה את הצלב כסמלה הרשמי ונתנה לו פירוש איקונוגרפי כסמל לייסוריו של ישו. הצלב מייצג לעיתים קרובות את חלוקת העולם לארבעת היסודות או ארבעת כיווני הרוח. לחלופין ניתן לומר כי הוא מייצג את איחוד התפישות ה"שמימית" וה"ארצית" (קוך, 1955).

בהרלדיקה, הצלב בצורותיו השונות מופיע בשלטים הרלדים.

עקב המשמעות הנוצרית האדוקה של הצלב, הוא מכונה במקורות יהודיים רבים בלשון נקייה כ"שתי וערב".

==הצלב כסימן==
[[קרוסיפיקס]]
הצלב בנצרות
צלבים בכתיבה משמשים למטרות שונות, במיוחד במתמטיקה. מאחר שהוא מהיר וקל לציור וכן מדויק יותר, הצלב משמש לעיתים קרובות לסימון.
*בכתב העברי העתיק ("כתב דעץ") ובכתב הכנעני האות ת' סומנה כצלב והאות ט' סומנה כצלב מוקף במעגל. הכתב היווני הקדום, שהתבסס על הכתב הכנעני, כלל גם הוא את סימן הצלב עבור האות "טאו" (המקבילה ל-ת').
* בספרות רומיות X מסמן את המספר עשר.
* באלפבית הלטיני האותיות X ו-t (קטנה) הן צלבים. מקורה של האות t הוא באות היוונית "טאו" (ראו לעיל).
* המספר 10 מיוצג בסינית על ידי צלב (十).
* במתמטיקה מיוצגים חיבור (+) וכפל (×) על ידי צלבים.
* בכלי ירייה נהוג להשתמש בצורת הצלב כעזר לכינון בכוונות כלי הנשק, ומכאן שמו - צלב כינון.

==היסטוריה==
=== צלב קדם-נוצרי ===
לא ידוע מתי נוצר דימוי הצלב הראשון, אולם בקברי פרעונים שונים נמצא הצלב ובעיקר צלב הקרס.

ילדים בכל התרבויות מציירים קווים מוצלבים מגיל צעיר. ברחבי אירופה נמצאו במערות רבות חריטות בצורת צלב המתוארכות לשלבי התפתחות מוקדמים של האדם בתקופת האבן. כמו סמלים אחרים מתקופה זו השימוש בהם נמשך גם בתרבויות הקלטיות באירופה. דימויי צלב נוספים נמצאו גם בתרבויות ודתות במרכז אסיה.

הספרים הנוצריים הראשונים מארמניה וסוריה מכילים ראיות לכך שמקור הצלב בפרשים שהגיעו מהמזרח - ייתכן והכוונה לעמים הטורקיים הראשונים. במקדשים ארמנים עתיקים ניתן למצוא השפעות טורקיות בדמויות צלב.

=== צלב נוצרי ===
סימן הצלב החל להיות מזוהה עם הנצרות בשלהי המאה ה-2, והשימוש בו כסמל נוצרי נעשה נפוץ במאה ה-3, אחרי שהלנה, אמו של קונסטנטינוס, מצאה את הצלב האמיתי במחבוא בעת מסעה בארץ ישראל ב-334.

עד אז היו קהילות נוצריות שחששו להציג צלב בפומבי. אחת הדרכים להסתירו הייתה להפוך את ראש הצלב לעיגול ובכך הפך הצלב למעין דמות. הנצרות אימצה את סמל הצלב בשל צליבת ישו ומותו על הצלב המסיימים את יסוריו ("הפסיון"), ונחשבים, יחד עם תחייתו, לשלב הכרחי בדרך לגאולת בני האדם. הצליבה הייתה שיטה מקובלת לעינוי ולהוצאה להורג בימי האימפריה הרומית. לפי הנצרות ישו עונה ונצלב כדי לכפר על חטאי האנושות, ולפיכך אזכור הדבר נחשב כביטוי לאמונה. מלבד השימוש בסמל הצלב בכנסיות ובאתרים דתיים, מקובל בקרב נוצרים אדוקים לתלות צלב מעץ מעל המיטה ולפעמים גם במקום בולט בבית, ולענוד שרשרת עם תליון בצורת צלב. כמו כן מקובל להציב צלב מעץ על קברי נוצרים או לשרטט צלב על גבי המצבה. נוצרים נוהגים לשרטט צלב דמיוני על פני גופם בשעת התפילה, בעת כניסה לאתר קדוש או כביטוי למצוקה בעת אסון. במהלך השנים, רבות מהכתות והזרמים בנצרות סיגלו לעצמם צלב ייחודי, על מנת לבדלן מזרמים אחרים. הצלב הנוצרי נקבע לסמל את ישו אך גם התחייבות לצניעות מינית ועבודת האל.

== סוגי צלבים שונים ==
{|class=wikitable
|-
! שם !! תיאור !! תמונה
|-
|ענח'
|צלב דמוי האות היוונית טאו, ידוע גם בשם "מפתח הנילוס". זהו הירוגליף מצרי עתיק שמשמעותו חיים. בהקשרים נוצריים במפורש מקבל לפעמים שם לטיני (למשל - Crux Ansata).
-
|צלב אנטוניוס הקדוש
|גרסה נוספת של צלב טאו, על שם הקדוש אנטוניוס הגדול, נזיר מצרי שסיפר שהצליח לגרש חבורת שדים בעזרת צלב בצורה זו. הצלב ידוע גם כצלב הדרומי, ו-"צלב השודדים". בלטינית: crux commissa. פרנציסקוס מאסיזי השתמש בו כחתימת-ידו
-
|צלב נוצרי †
|ידוע גם כצלב לטיני הוא צלב שזרועו המצביעה כלפי מטה ארוכה משלוש הזרועות האחרות שאורכן אחיד. פעמים רבות אורך הזרוע הארוכה כפול מאורכן של כל אחת מהזרועות האחרות. זהו סמלה המוכר ביותר של הנצרות, וצורתו מבוססת על צורת הסד שאליו היו קושרים הרומאים נידונים למוות בצליבה. צלב זה מייצג בנצרות את ייסוריו של ישו בזמן צליבתו כמתואר בברית החדשה, ועל כן הוא מכונה גם צלב הפסיון.
-
|צלב קוֹפּטי
|ארבעה קווים שווי אורך יוצאים מעיגול. ארבע צורות דמויות "T" בפינות מייצגות את המסמרים ששימשו בצליבתו של ישו.למטה: צלב קופטי קדום
30px
|-
|צלב יווני
|שם לטיני: "crux immissa quadrata". כל ארבע זרועותיו שוות באורכן.
-
|צלב קרס (סווסטיקה)
|צלב קרס הוא צלב שווה זרועות, אשר זרועותיו כפופות בזוויות ישרות הפונות לימין או לשמאל. צלב קרס מופיע לרוב כאשר הקו המרכזי בו הוא אנך, אם כי לעיתים מופיע הקו המרכזי בזווית של 45 מעלות. הגרסה ההינדית של צלב קרס מציגה נקודה בתוכו של כל רבעון. הסמל אומץ על ידי המפלגה הנאצית בשינויים קלים והפך לדגל גרמניה הנאצית.
-
|צלב קלטי
|נפוץ בכנסיות ובתי קברות בבריטניה ואירלנד
-
|כי רו
|מוכר גם כצלב קונסטנטינוס, או לבארום (Labarum). זוהי מונוגרמה מצליבה את שתי האותיות הראשונות במילה Χριστός - משיח ביוונית
-
|צלב נורדי / צלב פיליפ
|משמש בדגלי ארצות סקנדינביה
-
|צלב אפיפיורי
|משמש בהרלדיקה כנסייתית
-
|צלב פטריארכלי
|צלב נוצרי עם פס קצר נוסף מעל לראשי. לעיתים נוסף קו נטוי בבסיסו
-
|צלב לוריין
|משמש לרוב כסמל הרלדי, בעיקר בצרפת ובסלובקיה. דומה לצלב פטריארכלי, אך הקווים המאוזנים מרוחקים מעט זה מזה

|-
|צלב שבעת המלאכים
|צלב נוצרי עם פס קצר נוסף מעל לראשי ובסיס. דומה לפטריארכלי

|-
|צלב ארמני
|צלב שזרועותיו מתפצלות בקצותיהן לפרחים. מופיע במרכזם של החצ'קרים לדורותיהם

|-
|צלב סלאבוני
|משמש את הכנסייה האורתודוקסית הרוסית. לעיתים מושמטת המונוגרמה הלטינית (IC XC) המסמלת את ראשי התיבות של שמו של ישו
-
|צלב השליחים
|צלב יווני העומד על בסיס המורכב משלושה קווים מקבילים
-
|צלב אדום
|סמל לטיפול רפואי המשמש את ארגון הצלב האדום
-
|צלב העוגן (צלב הימאים)
|צלב בצורת עוגן
-
|צלב ההקרבה
|צלב לטיני עם תוספת של חרב מופנית כלפי מטה. משמש באתרי קבורה של מדינות חבר העמים הבריטי
-
|סאלטייר (Saltire)
|צלב בצורת "X" הידוע גם בשם צלב אנדרו הקדוש (על שם הקדוש הנוצרי שנצלב בצורה זו). הזווית הנוצרת אינה קבועה. משמש בין היתר כדגל סקוטלנד (כלבן על רקע כחול)
-
|צלב גאורגיוס הקדוש
|צלב אדום על רקע לבן. משמש בדגל גאורגיה ובדגל אנגליה
-
|צלב הפוך
|ידוע גם כצלב פטרוס הקדוש בשל האמונה על פיה ניצלב הקדוש הנוצרי הפוך. מקושר כיום לשטניזם וקבוצות אנטי-נוצריות אחרות
-
|צלב עצמות מתחת לגולגולת
|למעשה, זהו סאלטייר של עצמות שמעליהן גולגולת. משמש כיום כסמל המציין מוות, וכן כסמל מקובל לסימון חומרי רעל. כדגל, שימש באופן מסורתי את הבונים החופשיים ונישא לקרב בידי אבירי היכל שלמה ומאוחר יותר שודדי ים (למעשה, שודדי הים הניפו אותו לעיתים נדירות בלבד ולרוב נשאו ספינות הפיראטים דגלים בעיצובים הייחודיים להן)
-
|צלב שמש
|צלב חסום במעגל הוא סמל דתי עתיק המשמש, כמו כן, גם מספר דתות נאו-פגניות כסמל השמש. ידוע גם כצלב סולארי, צלב גנוסטי, וצלבו של אודין (אבי האלים מהמיתולוגיה הנורדית)
-
|צלב גנבים
|צלב ממוזלג בצורת האות "Y". ידוע גם כצלב פוּרקה (Furka)
-
|צלב גולגולתא
|ראו גם צלב מעוצב [https://web.archive.org/web/20090306181743/http://www.patriotic-jewelry.com/cross-golgotha.htm כאן]
-
|צלב לזרוס
|נמצא בשימוש אצל מסדר מוריס הקדוש ולזרוס Order of Saints Maurice and Lazarus
-
|צלב המושיע
|<ref></ref>
-
|צלב ירושלים מוכר גם כצלב צלבני
|שימש כסמלהּ של ממלכת ירושלים (שהתקיימה במשך כמאתיים שנה החל במסע הצלב הראשון), ומשמש כסמל משמורת ארץ הקודש הפרנציסקנית בארץ הקודש
-
|צלב בריג'יט הקדושה מאירלנד
|יהיה לרוב בצבע ירוק
-
|צלב בריגיטה הקדושה משוודיה
|מכיל חמש אבני חן המייצגות את חמשת פצעיו של ישו
-
|צלב יעקב הקדוש
|באנגלית צלב ג'יימס הקדוש, בספרדית צלב סנטיאגו הקדוש. שילוב של הזרוע התחתונה של צלב מלחמה ושל שאר הזרועות של צלב תלתן, מולין או פרח
30px
30px
|-
|צלבי מלחמה
|צלבים שצידו התחתון מעוצב כחרב או כיתד. שימשו בין היתר לנעיצה באדמה על מנת לסמל שדה קרב או מחנה
30px
|}

==הצלבים בהרלדיקה==
צלבים אלו משמשים כמעט אך ורק בהרלדיקה, ולרוב לא נושאים עמם משמעויות נוספות. רשימה חלקית:
{|class=wikitable
|-
! שם הצלב !! תיאור !! תמונה
|-
|הצלב כצורה מכובדת בהרלדיקה
|לצלב הרלדי פשוט ארבע זרועות באורך שווה המותאמות בקצה לדפנות המגן. צלב אשר זרועותיו אינן מגיעות עד דפנות המגן נקרא, בהרלדיקה, הוּמטי (humetty).
-
|צלב תלתן (bottony)
|צלב שקצותיו דמויי עלה בעל שלושה עלעלים.
-
|צלב קרוֹסלט (Crosslet)
|צלב שקצה כל אחת מזרועותיו מוצלב.
-
|צלב ממוּזלג (fourchee)
|צלב שקצותיו מתפצלים לשניים.
-
|צלב מלטה (מלטזי)
|צלב בעל שמונה פינות בצורת ארבעה סמלי "V" המחוברים בבסיסם. זהו סמלם של ההוספיטלרים (מסדר צלבני של אבירים-נזירים).
-
|צלב מוֹלין (Moline)
|קצותיו של צלב זה מפוצלים ומעוקלים לאחור.
-
|צלב פרח (flory)
|צלב שקצותיו דומים מעט בצורתם לפרח החבצלת.
-
|צלב פּאטה (Pattee)
|צלב בעל זרועות משולשות המתרחבות בקצותיהן. סמל מוכר בצורה זו הוא צלב הברזל - סימלו של הבונדסוור, צבא גרמניה.
-
|צלב פּאטוֹנס (Patonce)
|מעין שילוב בין צלב פרח לצלב פאטה.
-
|צלב פּוֹמה (Pommee)
|צלב אשר בקצה כל אחת מזרועותיו גוּלה.
-
|צלב פּוֹטנט (Potent)
|צלב בצורת "כוונת". המילה הלועזית הישנה potent משמשת בטרמינולוגיה הרלדית לתיאור צורת "T".
-
|קוואדראט (Quadrate)
|צלב שריבוע מכסה את נקודת ההצטלבות של זרועותיו.
-
|צלב שזוּר
|צלב המחולק לשלישים השזורים זה בזה.
-
|צלב חלול (Voided)
|צלב יווני אשר תוכו מרוקן, או לחלופין ארבע זוויות ישרות (בצורת "L"). השם הלועזי גמדיה (Gammadia) מתייחס לכך שהוא בנוי מארבע צורות המסמלות את האות היוונית גמא. משמעות המילה גמדיון (gammadion) היא, בין השאר, "צלב הקרס".
}

==הצלב בדגלים==
בדגלים רבים, בפרט בדגלים של מדינות בעלות מסורת נוצרית, נכללים צלבים שונים כמוטיב. למרות זאת, הצלב מופיע גם בדגלי מדינות חסרות מסורת נוצרית מובהקת, כאשר הצלב בעל משמעות תרבותית, דתית, מדינית או חברתית אחרת. להלן מוצגת רשימה חלקית המציגה את מרבית הדגלים בהם נכללים נס הממלכה המאוחדת (היוניון ג'ק); הצלב הנורדי (צלב פיליפ); הצלב היווני; הצלב הפטריאכלי ועוד:

;יוניון ג'ק
* דגל הממלכה המאוחדת
* דגל איי פוקלנד
* דגל אוסטרליה
* דגל ניו זילנד
* דגל פיטקרן
* דגל פיג'י
* דגל סנט הלנה
* דגל קולומביה הבריטית
* דגל מניטובה
* דגל אונטריו
* דגל איי טורקס וקאיקוס
* דגל מונטסראט
* דגל טובאלו
* דגל איי קיימן
* דגל אנגווילה
* דגל הטריטוריה הבריטית באנטארקטיקה
* דגל הטריטוריה הבריטית באוקיינוס ההודי
* דגל הוואי <small>,למרות שמכיל את דגלה בלבד, כיום איננו קשור באורח זה או אחר אל חבר העמים הבריטי או אל הממלכה המאוחדת.</small>

;צלב ג'ורג' הקדוש
* דגל אנגליה
* דגל אולדרני
* דגל גאורגיה
* דגל גרנזי
* דגל הרם
* דגל סרק
* דגל צפון אירלנד <small>איננו רשמי</small>
* דגל אלברטה
* דגל יוקון
* הממלכה האיטלקית (1861)
* דגל ריינלנד-פפאלץ
* דגל אונטריו
* דגל מניטובה

;סאלטייר (הן צלב אנדראס הקדוש והן צלב פטריק הקדוש)
* דגל סקוטלנד
* דגל נובה סקוטיה
*גבול דגל גליסיה
* דגל אלבמה
* דגל פלורידה
* דגל ספרד החדשה (1525) <small>למעשה מדובר בצלב בורגונדיה המהווה דגל סאלטייר עבור קולוניות מלכות המשנה של ספרד החדשה</small>
* דגל ג'רזי
* דגל מיסיסיפי (1894-2020)
* דגל ג'מייקה

;צלב נורדי
* דגל שוודיה
* דגל דנמרק
* דגל נורווגיה
* דגל איי פארו
* דגל פינלנד
* דגל אולנד
* דגל איסלנד
*גבול דגל איי שטלנד
*גבול דגל איי אורקני
*גבול דגל בארה, מאיי סקוטלנד

;צלב יווני
* דגל יוון
* דגל שווייץ
* דגל טונגה
*גבול דגל העיר החופשית דנציג (1920-1939)

;צלב סרבי
* דגל סרביה
*גבול הדגל הרשמי של האימפריה הביזנטית החל משנת 1350 עד פולה ב-1453

;צלב פטריארכלי
* דגל סלובקיה
*גבול דגל הונגריה (1000–1526)
*גבול דגל הקיסרות האוסטרו הונגרית (1867–1918)

;צלב המלך ג'ורג
* דגל מלטה

;צלב הקרס - לאחר ששונה על ידי המפלגה הנאצית
* דגל גרמניה הנאצית
*30px דגל המדינה החופשית הפרוסית

;צלבים הרדליקים אחרים
* דגל דומיניקה
* דגל קריית הוותיקן
* דגל הרפובליקה הדומיניקנית
* דגל קוויבק
* דגל ניו מקסיקו
* דגל רוד איילנד
* דגל פורטוגל
* דגל חבל הבסקים
* דגל אסטוריאס
* דגל בורונדי
*דגל התנועה הלגיונרית

==ראו גם==
* נצרות
* מסדר אבירי היכל שלמה
* הוספיטלרים
* הבונים החופשיים
* הצלב האמיתי
* קרוסיפיקס
* צליבת ישו
* הדגל הנוצרי

==לקריאה נוספת==
* [https://web.archive.org/web/20090303233600/http://www.thecrossofforgiveness.com/history.aspx היסטוריה של הצלב] 
* ג'יימס פרקר, "[http://www.heraldsnet.org/saitou/parker/Jpglossc.htm#Cross A Glossary of Terms Used in Heraldry"] (1894) (מילון של מונחים הרלדיים המכיל מידע רב על צלבים בהרלדיקה)

== קישורים חיצוניים ==

* 
* 

==הערות שוליים==

*
קטגוריה:הרלדיקה
קטגוריה:סמלים נוצריים